text: শেষের পাতা ॥ জানুয়ারী ২৯, ২০১৬ ॥ ই-মেইলে পাঠান ॥ সেভ ॥ ডাউনলোড ॥ প্রিন্ট
  হ্যারি পটারখ্যাত ব্রিটিশ লেখিকা জেকে রাউলিং অভিযোগ করেছেন যে, স্কটল্যান্ডের একজন এমপি তাকে ভীতি প্রদর্শন করেছেন। বিষয়টি রাউলিং তার টুইটারে উল্লেখ করেছেন। এ নিয়ে এখন সামাজিক যোগাযোগ মাধ্যমে তোলপাড় শুরু হয়েছে।
  রাউলিং অভিযোগ করেছেন, ইস্ট গ্লাসগো থেকে নির্বাচিত এমপি নাটালি ম্যাকগারির সঙ্গে টুইটারে বিতর্কের পর তিনি তাকে হুমকি দিয়েছেন। এর আগে স্কটল্যান্ড বিরোধী জাতীয়তাবাদী রাজনীতিক ব্রায়ান স্প্যানারকে টুইটারে প্রকাশ্যে ধন্যবাদ জানানো থেকে এ বিতর্কের সূত্রপাত। এরপর ওই এমপি টুইটারে রাউলিংকে উদ্দেশ্য করে লেখেন যে, 'আপনি একজন ঘৃণা প্রচারকারী গুহামানবকে ধন্যবাদ জানিয়েছেন।' রাউলিংও পাল্টা জবাব দিয়ে বলেন, 'একজন নির্বাচিত প্রতিনিধি হিসেবে আপনার কাছ থেকে এমন মন্তব্য আশা করিনি।' এভাবে এক পর্যায়ে রাউলিংকে দেখে নেয়ার হুমকি দেন ওই এমপি।